קורנליה פונקה

קורנליה פונקה (בגרמנית: Cornelia Funke; נולדה ב-10 בדצמבר 1958) היא סופרת ילדים גרמנייה עטורת פרסים. ידועה בעיקר בשל הספרים מלך הגנבים וטרילוגיית לב של דיו. מתמקדת בעיקר בסוגות הפנטזיה וההרפתקאות. רבים מספריה תורגמו לשפות רבות והיו לרבי מכר, ומעל 20 מיליון עותקים מהם נמכרו ברחבי העולם.

קורות חיים 
פונקה נולדה בשנת 1958 במחוז וסטפאליה שבגרמניה. בילדותה, רצתה להיות אסטרונאוטית או טייסת, אבל החליטה ללמוד פדגוגיה באוניברסיטת המבורג. לאחר שסיימה את לימודיה עבדה פונקה במשך שלוש שנים כעובדת סוציאלית, במהלכן התמקדה בעבודה עם ילדים שחוו בעברם מצוקה. היא עסקה במידה מועטה באיור ספרים, אך עד מהרה עברה לכתיבת ספרים משלה. השראתה באה לה מסוג הספרים אשר עניינו את ילדי המצוקה עימם עבדה. במהלך סוף שנות ה-80 ושנות ה-90, פונקה ביססה את עצמה כסופרת בגרמניה עם שתי סדרות ספרי-ילדים, סדרת הפנטזיה Gespensterjäger וסדרת Wilde Hühner. פונקה כונתה ה"ג'יי קיי רולינג של גרמניה", אך למרות הצלחתה בגרמניה תורגמה לאנגלית לראשונה רק בשנת 2002, עם הספר Herr der Diebe. הספר תורגם כמלך הגנבים והגיע למקום השני ברשימת רבי המכר של הניו-יורק טיימס. הספר Drachenreiter, אשר תורגם לאנגלית כDragon Rider בשנת 2004, נשאר ברשימת רבי המכר של הניו-יורק טיימס במשך 78 שבועות.

בהמשך להצלחת ספרים אלו, תורגם הספר Tintenherz - לב של דיו, אשר זכה בפרס ספרותי לספרות ילדים. הצלחת הספר הובילה לתרגום המשך הסדרה, כשף של דיו (אשר זכה גם הוא בפרס ספרותי) ומוות של דיו. פונקה עבדה כמפיקה בסרט "לב של דיו", אשר התבסס על ספרה באותו השם.

רוב ספריה של פונקה לא תורגמו עד כה לעברית.

פונקה חיה כיום בלוס אנג'לס, קליפורניה, עם בעלה ושני ילדיה.

ספריה שיצאו לאור בעברית 
 2006 - מלך הגנבים
 2007 - מיק וגורי במערב הפרוע
 2007 - החברות הכי טובות בעולם
 2008 - לב של דיו
 2009 - הנסיכה האבירה
 2011 - כשף של דיו
 2012 - מוות של דיו
 2012 - איגריין האמיצה
 2012 - רוכב הדרקונים
 2013 - אדם האבן

קישורים חיצוניים

הערות שוליים

סופרות ילדים ונוער גרמניות
מאיירים גרמנים
סופרי פנטזיה גרמנים
סופרות פנטזיה
זוכות פרס רוסויטה
זוכי פרסים לספרות
סופרות גרמניות
סופרים גרמנים
עובדות סוציאליות גרמניות
גרמנים שהופיעו ברשימת טיים 100
גרמניות שנולדו ב-1958
גרמנים שנולדו ב-1958